พุ่งอีก! “โควิด” วันนี้ยอดทะลุ 2.5 หมื่นคน เสียชีวิต 40 ราย
พุ่งอีก! “โควิด” วันนี้ยอดแตะ 25,615 คน ATK อีก 21,934 คน สะสมตั้งแต่ต้นปี 63 แตะ 2,844,897 ราย เสียชีวิต 40 ราย สะสมเพิ่มเป็น 22,849 ราย
26 ก.พ. 2565

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่  25,615 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 24,897 รายจากการค้นหาผู้ติดเชื้อเชิงรุกในชุมชน 363 ราย และจากเรือนจำ/ที่ต้องขัง 189 ราย ผู้ที่เดินทางมาจากต่างประเทศ 166 ราย ส่วนผู้ติดเชื้อเข้าข่ายด้วยการตรวจ ATK 21,934 รายเสียชีวิต 40 ราย
สำหรับจำนวนผู้ป่วยยืนยันสะสมในประเทศตั้งแต่ต้นปี 63 จนถึงล่าสุดอยู่ที่ 2,844,897 ราย โดยมีผู้ป่วยรักษาหายแล้วเพิ่มขึ้น 14,641 ราย ยอดเสียชีวิตสะสมเพิ่มเป็น 22,849 ราย

 
 